|  |
| --- |
| Studieadministrativ avdeling |
| Universitetsmuseet i Bergen, Direktørens stab |
| Økonomiavdelingen |
| Forskningsadministrativ avdeling |
| Kommunikasjonsavdelingen |
| IT-avdelingen |
| Universitetsdirektørens kontor |
| Eiendomsavdelingen |
| HR-avdelingen |
| Det samfunnsvitenskapelige fakultet |
| Det matematisk-naturvitenskapelige fakultet |
| Det medisinsk-odontologiske fakultet |
| Det humanistiske fakultet |
| Det juridiske fakultet |
| Det psykologiske fakultet |

|  |  |
| --- | --- |
| Referanse | Dato |
| 2016/316-TONSKA | 08.01.2016 |
|  |  |
|  |

**Retningslinjer for kjøp og bruk av mobiltelefon dekket av UiB**

Praksis for kjøp av mobiltelefoner har hittil vært varierende noe som har gitt en del uheldige utslag. I forbindelse med lansering av nye modeller forekommer det f.eks. en vesentlig økning i kjøp utenfor eksisterende retningslinjer. For å sikre mer ensartet praksis har IT-, HR- og Økonomiavdelingen på oppdrag fra Universitetsledelsen, revidert retningslinjer for kjøp og bruk av mobiltelefon dekket av arbeidsgiver ved UiB.

UiB kan gi mobiltelefon til ansatte som har tjenstlig behov for dette (jf [*Statens personalhåndbok § 10.2.2*](https://lovdata.no/dokument/SPH/sph-2015/KAPITTEL_10#KAPITTEL_10)*). Med tjenstlig behov menes at stillingen er av en slik art at det er* behov for å kunne ivareta oppgaver og ansvar også utenom ordinær arbeidstid eller at det ligger beredskaps-/vaktordninger til stillingen (dvs at det er et behov for mobiltelefon og ikke kun et ønske.) Ordningen omfatter kjøp av mobiltelefon og dekning av mobilabonnement etter disse retningslinjene.

Universitetsdirektøren har besluttet at de nye retningslinjene. Retningslinjene gjelder for hele UiB og har virkning fra 1.1.2016.

**De nye retningslinjene for kjøp av mobil innebærer blant annet (jfr. vedlegg):**

* begrensning i beløpsgrense ved innkjøp av mobiltelefon uavhengig av hvilken budsjettpost kjøpet belastes (beløpsgrensen vil bli revidert hver 6. måned)
* mulighet for ansatte å betale en egenandel ved kjøp av dyrere telefon (lønnstrekk)
* mobiltelefonen har en forventet levetid på minimum to år og skal ikke fornyes før denne perioden er utløper
* mobiltelefonen anses som UiB sin eiendom

**De nye retningslinjene for bruk av mobil er presisert i samme vedlegg.**

Vennlig hilsen

Per Arne Foshaug

økonomidirektør Tone Elin Skaugvold

 kontorsjef

Vedlegg

Retningslinjer for ordning med mobiltelefon dekket av arbeidsgiver ved UiB

Avtaleskjema for mobiltelefon dekket av arbeidsgiver